Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Садат Нуредини со службена легитемација број 28-0018 и Исмет Балажи со службена легитимација број 28-0019, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Гостивар со седиште на ул, Мајор Чеде Филиповски бр. 19, застапуван од Директорот Дарко Миовски, со Записник ИП1 број 16-17 од 26.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 236/2022 и 65/23), го донесе следното:

**Р Е Ш Е Н И Е**

Се наредува на Дарко Миовски, Директор на ЈУ Меѓуопштински Центар за социјална работа Гостивар (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

**1.** Центарот, во постапката за давање согласност за издавање патна исправа за малолетно дете-деца, да донесува управен акт, односно решение кое ќе содржи правна поука, дека странката има права на жалба, да е наведено до кого треба да се поднесе жалбата, во каква форма, кој е рокот за поднесување и донесениот управен акт да го доставува до двајцата родители, со што ќе и биде овозможена правна заштита на странката, согласност со член 263 од Законот за социјалната заштита, член 14, 80 и член 88 став 1 и став 5 од Законот за општата управна постапка (,,Службен весник на Република Македонија,,бр.124/2015,,)

**Рок за извршување на инспекциската мерка е од денот на приемот на Решението и постојано**

**2.** Центарот во однос на постапките за доверување на дете-деца на чување и воспитание, да носи решение за доверување на децата на чување и воспитание во рок од 30 дена, согласност со член 14 став 3 од Законот за семејството и член 93 од Законот за општата управна постапка.

**Рок за извршување на инспекциската мерка е од денот на приемот на Решението и постојано**

**3.** Центарот во однос на постапките: за одржување на лични родителски односи и непосредни контакти и видување на малолетното дете-деца; за давање согласност за издавање патна исправа; за доверување на дете-деца од вонбрачна заедница кога носи решение за запирање на постапка; за доверување на дете-деца на чување и воспитание по уважена Жалба од страна на МТСП на повторно разгледување и одлучување, кога носи ново

решение за доверување; за мировна постапка и мислење за доверување на дете, да изготви Наод и мислење на стручен работник и Наод и мислење на стручен тим а воедно кога изготвува индивидуални планови за работа со корисниците, истите да бидат потпишани од корисниците, согласност со член 281 од Законот за социјалната заштита и член 26 став 1 точка 2, 3 и 4 од Правилникот за начинот на водење и соджина на евиденцијата за корисниците на правата од социјална заштита и документацијата за стручната работа.

**Рок за извршување на инспекциската мерка е од денот на приемот на Решението и постојано**

 **4.** Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од **три дена писмено** да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Садат Нуредини со службена легитемација број 28-0018 и Исмет Балажи со службена легитемација број 28-0019, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа Гостивар со седиште на на ул, ул.“Мајор Чеде Филиповски “бр. 19, застапуван од Директорот Дарко Миовски и состави Записник ИП1 број 16-17 од 26.09.2023 година, во кој се констатирани недостатоци и неправилности во постапувањето на Центарот во постапките за доверување на дете, деца, вонбрачно доверување, регулирање на видување и за иселување во странство.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-17 од 27.09.2023 година.

 Инспектори за социјална заштита:

 Садат Нуредини

 Исмет Балажи